Bralin – wieś we Polsce pouožōno 7 km na zachōd ôd Kympna, we wojewōdztwie wielgopolskym, we powiecie kympińskym, we gminiy Bralin. Po raz piyrwšy wzmiankowano we roku 1136. Ôśrodek usōgowy, řymieślničy, zakuad metalowy. Ôd počōnkōw swygo istniynio miejscowość noležoua do Ślōnska. W lotach 1540 - ōng. 1875 posiadoua prawa miejske. W 1919 Bralin wroz s tzw. Krajym Rychtalskym zostou ôbsadzōny bez wojsko polske, a nastympniy, na mocy Traktatu Wersalskigo (10 styčnio 1920r.) bez plebiscytu, wōuōnčōny s miymieckej Prowincyji Ślōnskij (powiatu sycowskigo) i wōunčōny (w wyniku prac Miyndzysojušničej Kōmisyji Graničnyj - 19 styčnio 1920 r.) do wojewōdztwa poznańskigo. Ludność Bralina i ôkolic posōguje sie gwarōm sycowskōm noležōncōm do istnijōncych juž dziś yno ščōntkowo gwar dolnoŚlōnskych bydōncych tajlōm dolnoślōnskij godki. Ślōnzoki - miyškańcy downygo "Kraju Rychtalskigo" zachowujōm počucie ôdrymbności we stosōnku do ludności "polskij" downygo powiatu kympińskigo.